Overgangsritualer ved fødsel, og senere fra barne- til voksenalder, finnes i de fleste kulturer verden over. Norge var blant landene der konfirmasjonen markerte overgang fra barn til voksen, siden den i flere hundreår var knyttet til avslutning av skolegang. Konfirmasjonen var også en forutsetning både for ekteskapsinngåelse, inntak som lærling og ansettelse i arbeid.